open-index/open-wikipedia-markdown huggingface dataset:
Keijo Kopra

**Keijo Kalervo Kopra** (s. 1942) on suomalainen teollisuusneuvos ja Vierumäen Teollisuuden (nyk. Versowood) entinen pääomistaja. Nykyisin Kopra toimii Versowoodin hallituksen jäsenenä.

## Sukutausta
Kopra on kotoisin Valkjärveltä Karjalasta, josta hänen perheensä lähti evakkoon vuonna 1945. Kotinsa jättänyt perhe asettui Pirkanmaan Juupajoelle ja Kopran isä Teodor Kopra hankki perheelle elannon sahaamalla kenttäsirkkelillään puuta sodanjälkeisen rakentamisen tarpeisiin. Kauppa- ja teollisuusministeriön myöntämän 1&nbsp;750&nbsp;000 markan käsi- ja pienteollisuuslainan turvin Teodor Kopra hankki omistukseensa ensimmäisen teollisen sahalinjan Juupajoen Korkeakoskelle.

## Ura

Keijo Kopra aloitti työskentelyn sahauksen parissa jo varhaisessa iässä, vuonna 1956 sirkkelin apusahurina. Kun Korkeakosken saha siirtyi perheen omistukseen, Keijo Kopra ja veljensä Tenho Kopra alkoivat hyvin pian työskennellä sahalla täysipäiväisesti. Teodor Kopra kuoli vuonna 1964, ja saha siirtyi veljesten hallintaan.

Vuonna 1989 Koprat myivät Korkeakosken sahan Juupajoelta ja Nikkarilan Sahan Pieksämäeltä Yhtyneille Paperitehtaille, mutta jo seuraavan vuoden ensimmäisenä päivänä, 1. tammikuuta 1990 Kopra hankki omistukseensa teollisuusneuvos Eino Kollin omistaman Vierumäen Teollisuus Oy:n. Tämä jälkeen yritys on laajentunut useita kertoja yritysostoin ja on nyt Suomen suurin yksityinen mekaaninen puunjalostaja.

Kopra muistetaan julkisuudessa suursahojen kanssa 90-luvulla käymästään ”hakesodasta”, jolla yritettiin estää Kopran sahojen hake- ja purutoimitukset jatkokäyttäjille.

## Tunnustukset
Kopralle myönnettiin teollisuusneuvoksen arvonimi vuonna 1996.

## Yksityiselämä
Kopralla on kaksi poikaa, joista toinen, Ville Kopra, toimii Versowoodin toimitusjohtajana. Pekka Kopra johtaa omaa sahayhtiötään Westas Groupia Länsi-Suomessa. Kopra on innokas taiteen harrastaja ja hänellä on merkittävä taidekokoelma.

## Kirjallisuutta
* 

## Lähteet
Savannituulihaukka

**Savannituulihaukka** (*Falco rupicoloides*) on eteläisen Afrikan pesimälintu.

## Koko ja ulkonäkö
Linnun pituus on 29–37&nbsp;cm, siipien kärkiväli 68–84&nbsp;cm ja paino 160–330&nbsp;g. Lajista tunnetaan kolme alalajia, joista eteläisin nimialalaji *rupicoloides* on isokokoisin, *arthuri* ja pohjoinen *fieldi* ovat pienikokoisempia. Höyhenpuvultaan se muistuttaa tuulihaukkaa mutta punertavaa väriä on vähemmän. Iiris on lähes valkoinen, mikä erottaa sen lähisukuisista lajeista.

## Esiintyminen
Savannituulihaukat elävät eteläisessä Afrikassa, alalajit *arthuri* ja *fieldi* erillisellä alueella Tansanian pohjoisosista Keniaan, Somalian pohjoisosiin, Etiopiaan ja Eritreaan. Lajin elinympäristön ala on noin 3,2&nbsp;miljoonaa neliökilometriä ja maailman populaation koko on 100&nbsp;000–1&nbsp;000&nbsp;000&nbsp;yksilöä.

## Elinympäristö
Laji elää kuivilla savanneilla, puoliautiomailla ja ruohotasangoilla alavilta mailta aina 2&nbsp;150&nbsp;m korkeudelle vuoristoon.

## Lisääntyminen
Savannituulihaukat pesivät puissa tai pylväissä olevissa vanhoissa varislintujen pesissä. Naaras munii 2–7 munaa, tavallisesti neljä. Naaras hoitaa pääosan hautomisesta, joka kestää noin 32&nbsp;päivää. Poikaset jättävät pesän lentokykyisinä 30–34&nbsp;päivän ikäisinä ja itsenäistyvät noin neljän viikon kuluttua.

## Ravinto
Ruokalistalla ylinnä ovat erilaiset isokokoiset hyönteiset. Se syö myös pikkulintuja, pikkujyrsijöitä, liskoja ja käärmeitä. Pyydystää saaliin yleensä maasta.

## Lähteet
* globalraptors.org  

### Viitteet
Ville Keynäs

**Ville Keynäs** (s. 6. maaliskuuta 1960 Helsinki) on suomalainen suomentaja. Hänet tunnetaan ranskalaisen kirjallisuuden, erityisesti kirjallisen leikittelyn ja verbaalisen runsautensa takia "mahdottomana käännettävänä" pidetyn kirjallisuuden suomentajana. Lisäksi hän on yksi Aku Ankan kääntäjistä.

Keynäs valmistui filosofian kandidaatiksi yleisestä kirjallisuustieteestä Helsingin yliopistosta 1992 ja on toiminut siitä lähtien päätoimisena suomentajana. Hän on saanut työstään useita tunnustuksia. Vuonna 2007 Keynäs palkittiin Georges Perecin teoksen ''Elämä: Käyttöohje'' suomennoksesta. Keynäs sai vuonna 2009 yhdessä Annikki Sunin kanssa Arts et Lettres -ritarikunnan ritarimerkit työstään ranskalaisen kirjallisuuden suomentajina. Vuonna 2010 hänelle myönnettiin Mikael Agricola -palkinto François Rabelaisin teoksen *Pantagruelin kolmas kirja* suomennoksesta. Kirjallisuuden valtionpalkinnon hän sai 2022.

Ville Keynään puoliso on suomentaja Anu Partanen, jonka kanssa hän on tehnyt myös yhteisiä käännöksiä. Keynään isä oli yritysjohtaja ja Autismisäätiön perustaja Pentti Keynäs ja isoisä karjalaisaktivisti Vasili Keynäs.

## Valikoituja käännöksiä
* Perec, Georges: *Tiloja / Avaruuksia* (*Espèces d’espaces*). Loki-kirjat 1992.
* Flaubert, Gustave: *Valmiiden ajatusten sanakirja* (*Dictionnaire des idées reçues*). Loki-kirjat 1997. Suomennos yhdessä Mirja Halosen kanssa.
* Bauby, Jean-Dominique: *Perhonen lasikuvussa* (*Le scaphandre et le papillon*), WSOY 1997. Suomennos yhdessä Anu Partasen kanssa.
* Lévi-Strauss, Claude: *[[Tropiikin kasvot]]* (Tristes tropiques, 1955). Loki-kirjat 1997.
* Perec, Georges: *Elämä Käyttöohje* (*La vie mode d’emploi*). Loki-kirjat 2006.
* Houellebecq, Michel: *Mahdollinen saari* (*La possibilité d’une île*). WSOY 2006.
* Littell, Jonathan: *Hyväntahtoiset* (*Les Bienveillantes*). WSOY 2008.
* Rabelais, François: *Pantagruelin kolmas kirja* (*Le Tiers livre*). WSOY 2009.
* Rabelais, François: *Pantagruelin neljäs kirja* (*Le Quart livre*). Siltala 2014.
* Céline, Louis-Ferdinand: *Linnasta linnaan* (*D’un château l’autre*). Siltala 2016.
* 
* Céline, Louis-Ferdinand: *Sota* (*Guerre*). Siltala 2024.

## Lähteet

## Aiheesta muualla
* Ville Keynäs 375 Humanistia -sivustolla 19.6.2015. Helsingin yliopisto.
Anu Partanen (suomentaja)

**Anu Partanen** on  suomalainen suomentaja. Hänet tunnetaan muun muassa Aku Ankan ja Maite Carranzan nuortenkirjojen suomentajana.

Vuonna 2006 Partanen sai Suomen kääntäjien ja tulkkien liiton myöntämän Mikael Agricola -palkinnon Julio Cortázarin *Ruutuhyppelyä*-romaanin suomennoksesta. Kirjallisuuden valtionpalkinnon hän sai 2022.

Partasen puoliso on Ville Keynäs, joka on myös suomentanut Aku Ankkoja.

## Lähteet

## Aiheesta muualla
* [Anu Partasen suomentamia kirjoja HelMet-haussa](http://haku.helmet.fi/iii/encore/search/C__Sa:(partanen%20anu))
* Anu Partanen Kirjasampo.fi:ssä
Elovaara

**Elovaara** voi viitata seuraaviin:

## Sukunimi
* Ernst Vilhelm Elovaara (1879–1954), Himangan, Jokioisten ja Huittisten kirkkoherra
* Irina Elovaara (s. 1951), neurologian professori
* Jorma Elovaara (1946–2019), radiotoimittaja
* Klaus Elovaara (s. 1947), kirjailija ja poliitikko
* Kustaa Viljami Elovaara (1891–1961), Rengon kirkkoherra
* Kustavi Elovaara (1867–1935), Maalaisliiton kansanedustaja
* Matti Elovaara (s. 1939), kauppaneuvos, Tamron entinen toimitusjohtaja
* Raili Elovaara (s. 1937), professori ja kirjallisuuden tutkija
* Sami Elovaara (s. 1973), raskaansarjan nyrkkeilijä
* Tiina Elovaara (s. 1986), perussuomalaisten kansanedustaja, Klaus Elovaaran tytär
* Toivo Elovaara (1907–1978), säveltäjä
* Torsten Elovaara (1890–1949), insinöörieversti ja yliarkkitehti
* Tyyne Elovaara (o.s. Wideman, 1920–2014), maastohiihtäjä.

## Paikka
*Elovaara, harjualue Pyhäselällä.
Maasta Kuuhun

**Maasta Kuuhun** () on Jules Vernen vuonna 1865 kirjoittama romaani. Se on ensimmäinen osa kuulentoa käsittelevästä kaksiosaisesta romaanista. Toinen osa on vuonna 1870 ilmestynyt *[[Kuun ympäri]]*.

## Juoni

Yhdysvaltain sisällissodan aikana Baltimoren kaupungissa Marylandissa joukko miehiä on perustanut aseita ja niiden valmistustaitoa ihannoivan kerhon. Sodan päätyttyä yhteisö on harmissaan, koska rauhan aikaan heillä ei ole mitään virkaa.

Tykkikerho rakennuttaa suunnattoman maahan upotetun tykin, Kolumbiadin, ampuakseen luodin Kuuhun.

Ranskalainen seikkailija Michel Ardan pyytää, että luoti muutettaisiin pallosta asuttavaksi keilaluodiksi. Hän haluaisi lähteä sen mukaan. Tykkikerhon puheenjohtaja Impey Barbicane ja hänen pahin kilpailijansa kapteeni Nicholl haluavat myös mukaan.

Luoti rakennetaan ja varustetaan, miehet sulkeutuvat siihen ja tähtitieteilijöiden laskemalla oikealla hetkellä insinööri Murchison päästää sähkökipinän kolumbiadin pumpuliruutipanokseen.
The Flash (videopeli)

**The Flash** on  Equilibriumin kehittämä THQ:n julkaisema toimintapeli. Peli on julkaistu vuonna  Game Boylle. 

## Pelaaminen
Peli perustuu televisiosarjaan *[[Flash (televisiosarja)|Flash]]* ja pelissä pelataan DC Comicsin sarjakuvien hahmolla Salamalla. Peli on sivuttain vierittävä tasohyppely/taistelupeli.

Pelaajan tarkoitus on pelastaa Salaman kotikaupunki Central City ja taistella itsensä läpi 13 eri kentän sekä pysäyttää Trickster räjäyttämästä kaupunkia. Hahmoa voi liikuttaa vasemmalle tai oikealle, sekä hyppy- ja lyöntinapeilla lyödä rikollisia ja purkaa pommeja. Jokaisella kentällä on oma aikarajansa.

## Lähteet

## Aiheesta muualla
*
Juho Ylikorpi

**Juho (Juhani, Jussi) Matinpoika Ylikorpi** (vuoteen 1891 **Känsäkoski**; 4. huhtikuuta 1864 Kaustinen – 25. joulukuuta 1937 Toholampi) oli suomalainen maanviljelijä, kansanedustaja 1907–1908 Vaasan läänin pohjoisesta vaalipiiristä ja tunnettu pelimanni. 

Ylikorven vanhemmat olivat kruununtorppari Matti Känsäkoski ja Kaisa Kolabacka. Hänen puolisonsa oli Johanna Markkula vuodesta 1891 ja hän sai yhteensä 14 lasta, joista kuusi kuoli lapsena.
Ylikorven pojan lapsenlapsia ovat ammattimuusikot ja juristit Anne Kangas ja Satu Ylikorpi, sekä tyttären lapsenlapsia kansanedustaja Outi Alanko-Kahiluoto sekä muusikot Satu Alanko-Rautamaa, Ismo Alanko, Petri Alanko ja Ilkka Alanko.

## Lähteet
Regent’s Park

**Regent’s Park** on laaja puistoalue Westminsterin ja Camdenin kaupunginosissa Lontoossa. Sen pinta-ala on 197 hehtaaria. Puisto avattiin yleisölle vuonna 1841. 

Puisto on saanut nimensä ("sijaishallitsijan puisto") tulevan Yrjö IV:n mukaan, joka sen suunnittelemisen aikaan vuonna 1811  oli isänsä Yrjö III:n sijaishallitsija. Arkkitehti John Nash suunnitteli Regent Streetin ja Regent's Parkin osana kokonaisuutta, jossa osa kuningashuoneen omistamasta Marylebonen puistosta muutettiin asuinkäyttöön.

Puisto on suurimmaksi osaksi aukeaa puistoaluetta, ja siellä on järvi, vesiputous, ulkoilmateatteri sekä useita leikkikenttiä. Puiston koillisosassa on Lontoon eläintarha.

## Lähteet

## Aiheesta muualla
CF Os Belenenses

**CF Os Belenenses** on jalkapalloseura Belémin kaupunginosasta Lissabonista. Seura on perustettu 23. syyskuuta 1919. Se on voittanut vuodesta 1934 pelatun Portugalin liigan vuonna 1946 sekä liigaa edeltävinä aikoina cup-muotoisena ratkotun Portugalin mestaruuden vuosina 1927, 1929 ja 1933. Kaudella 2024–2025 joukkue pelaa kolmannella sarjatasolla, johon se putosi keväällä 2024 pelattuaan yhden kauden Segunda Ligassa.

Joukkueessa ovat pelanneet muun muassa Eliseu, Artur Jorge ja Félix Mourinho sekä jälkimmäisen huomattavaa menestystä valmentajana saavuttanut poika José Mourinho.

Kaudella 2020–2021 seura pelasi Portugalin viidenneksi korkeimmalla sarjatasolla Lissabonin ensimmäisessä divisioonassa menetettyään talousvaikeuksien takia pääsarjapaikkansa edustusjoukkuetta rahoittaneelle sijoittajalle vuonna 2018, missä yhteydessä syntynyt uusikin seura on käyttänyt Belenensesin nimeä.

## Lähteet
Kiinalaisen koettelemukset

**Kiinalaisen koettelemukset** () on Jules Vernen vuonna 1879 julkaistu romaani, joka sijoittuu Kiinaan.

## Juoni

Elämästä ja sen iloista erkaantunut Kin Fo joutuu konkurssiin ja pyytää hyvän ystävänsä Wangin murhaamaan itsensä. Ensin hän tekee vakuutuksen, joka kattaa kaikki kuolintavat, myös itsemurhan, ja maksaa ensimmäisen kolme kuukautta viimeisillä rahoillaan.

Selviääkin, ettei mitään konkurssia ole tapahtunutkaan ja murhapyyntö pitäisi peruuttaa. Wang on vain kadonnut. Kin Fo joutuu pakenemaan ympäri Kiinaa palvelijansa ja kahden vakuutusyhtiön agentin kanssa. 

Matkan varrella Verne kertoo paljon Kiinan kaupungeista ja luonnosta sekä tekee muutamia odottamattomia juonenkäänteitä.

## Aiheesta muualla
Magnum Photos

**Magnum Photos** on kansainvälinen kuvatoimisto, jonka omistavat valokuvaajajäsenet itse.

Sen perustivat valokuvaajat Robert Capa, Henri Cartier-Bresson, George Rodger ja David Seymour vuonna 1947. Sillä on toimistot New Yorkissa, Tokiossa, Lontoossa ja Pariisissa. Magnumin kuvakirjastossa on arviolta noin miljoona kuvaa, joista verkossa on esillä noin puolet.

## Lähteet

## Aiheesta muualla
* Viralliset sivut
Isabella Lövin

**Isabella Lövin** (s. 3. helmikuuta 1963 Helsingborg) on ruotsalainen journalisti, kirjailija ja poliitikko. Lövin on toiminut Euroopan parlamentin jäsenenä (2009–2014) sekä Ruotsin ilmasto- ja ympäristöministerinä (2019–2021). Hän edustaa vihreitä ja oli vuosina 2016–2021 toinen puolueen puheenjohtajista (*språkrör*).

Lövin on kirjoittanut vuonna 2007 julkaistun *[[Hiljainen meri]]* -kirjan (), joka käsittelee tehokalastuksen haittoja. Kirjan mukaan suurin uhka kalakannoille ei ole enää epäpuhtaudet vaan tehokalastus, sillä troolaus tyhjentää vesistöt niin laillisesti kuin laittomastikin.

## Lähteet

## Aiheesta muualla

* Isabella Lövin Ruotsin valtiopäivien verkkosivuilla 
*
Harri Niemi

**Harri Niemi** on suomalainen muusikko, radiotoimittaja ja juontaja. Hän toimii Radio Helsingin Aamu Helsingissä -ohjelman toimittajana ja juontajana. Aiemmin hän työskenteli Radio Cityssä ja Emi Finlandissa. Hän soitti koskettimia Arto Muna ja Millenniumissa. Hän soittaa myös Vesa ja Matti Loiri -duossa yhdessä Wallu Valpion kanssa.
Guillermo Arriaga

**Guillermo Arriaga Jordán** (s. 13. maaliskuuta 1958) on meksikolainen kirjailija sekä elokuvien käsikirjoittaja, tuottaja ja ohjaaja. Hän tuli tunneksi etenkin elokuvien "Amores perros", "21 grammaa" ja "Babel" käsikirjoittajana. Vuonna 2008 hän ohjasi elokuvan The Burning Plain.

Hän vastaanotti 2005 Cannesin filmifestivaalin palkinnon parhaasta käsikirjoituksesta elokuvasta *[[Kolmesti kuopattu]]*.

## Filmografia
**Un Dulce Olor a Muerte* (1999) 
**[[Amores perros]]* (2000) 
**[[The Hire]]: Powder Keg* (2001)
**[[21 grammaa]]* (2004) 
**[[Kolmesti kuopattu]]* (2005)
**[[Babel (elokuva)|Babel]]* (2006)
**[[El Búfalo de la Noche (elokuva)|El Búfalo de la Noche]]* (2007)
**[[The Burning Plain]]* (2009)

## Romaanit
**Escuadrón Guillotina* (1991)
**Un Dulce Olor a Muerte* (1994) 
**El Búfalo de la Noche* (1999) 
**Night Buffalo* (2007), translated by Alan Page 
**A Sweet Scent of Death* (2007), translated by Alan Page 
**The Guillotine Squad* (2007), translated by Alan Page 

## Lähteet

## Aiheesta muualla

* 
* El Malpensante: Guillermo Arriagan haastattelu
Petri Alanko (kosketinsoittaja)

**Petri Alanko** (s. 1970 Lahti) on suomalainen säveltäjä, kosketinsoittaja ja tuottaja.

Hän toimi 1990-luvun alkupuolelta vuoteen 2008 saakka Hausmyllyn kosketinsoittajana ja tuottajana taiteilijanimellä Lowland. Hän on säveltänyt yhtyeen kappaleita yhdessä Jari Karjalaisen kanssa ja myöhemmin yksin. Hän on toiminut myös muiden artistien tuottajana. Lisäksi Alanko on toiminut kosketinsoittajana ja tuottajana Neon 2 -yhtyeessä.

Alanko on toiminut myös säveltäjänä muun muassa Remedy Entertainmentin videopeleissä Alan Wake, Quantum Break ja Control. Lisäksi hän on toiminut Yleisradiolla radiokanavien soundipäällikkönä.

DJ Orkidea on tehnyt yhteistyötä Alangon kanssa muun muassa albumilla Metaverse.

Alanko asuu Espoossa ja hänellä on kaksi lasta.

## Lähteet

## Aiheesta muualla
* Viralliset kotisivut/blogi
*
Isotuulihaukka

**Isotuulihaukka**, aikaisemmalta nimeltään **kettutuulihaukka** (*Falco alopex*) on afrikkalainen jalohaukka.

## Koko ja ulkonäkö
Linnun pituus on 32–38&nbsp;senttiä, siipien kärkiväli 76–88&nbsp;senttiä ja paino 250–300&nbsp;grammaa. Naaras on 3&nbsp;prosenttia suurempi kuin koiras. Isotuulihaukan höyhenpuku on tiilenpunertava, alapuolelta mustajuovainen. Siivet ovat alapinnaltaan vaaleat erottuen selkeästi tummasta vartalosta. Silmän iiris on kellanruskea.

## Esiintyminen
Isotuulihaukka elää Afrikassa Saharan eteläpuolella Sahelin alueella Malista ja Nigeristä lännessä Etiopiaan ja Keniaan idässä. Lajin elinympäristön ala on 4,8&nbsp;miljoonaa neliökilometriä ja populaation koko on yli 10&nbsp;000&nbsp;yksilöä. Se on enimmäkseen paikkalintu, joka voi vaellella sade- ja kuivien kausien mukaan pohjoiseen tai etelään.

## Elinympäristö
Laji asuu kuivilla ja kallioisilla avomailla, mielellään jyrkänteiden tuntumassa merenpinnasta yli kahden kilometrin korkeudelle.

## Lisääntyminen
Isotuulihaukat voivat joskus pesiä löyhissä yhdyskunnissa, joissa voi olla jopa 20 paria. Pesä on paljaalla kalliolla jyrkänteen kolossa tai luolassa. Naaras munii kahdesta neljään munaa.

## Ravinto
Ruokalistalla on enimmäkseen isokokoisia hyönteisiä ja liskoja, toisinaan myös pikkyjyrsijöitä ja lintuja.

## Lähteet
* globalraptors.org  

### Viitteet

## Aiheesta muualla
* kestreling.com (kuvia)
Koltanmaa

**Koltanmaa** viittaa kolttien historialliseen asuinalueeseen. Se käsitti Suomen ja Norjan koillisnurkat sekä Kuolan niemimaan luoteisosan. Koltanmaalla ei ole koskaan ollut tarkkoja rajoja, alueen erotti muista Suomen ja Norjan saamelaisalueista ortodoksinen uskonto ja tapakulttuuri. Nykyisin koltat elävät vain pienessä osassa Koltanmaata Suomessa sekä Venäjällä. Norjan koltta-alueet ovat täysin norjalaistuneet. 

## Käsite
Koltanmaa viittaa kolttien historiallisesti yhtenäiseen etniseen asuinalueeseen. Alueella ei ole koskaan ollut virallista maantieteellistä tai historiallista nimeä, eikä sen alueita ole otettu huomioon esimerkiksi valtioiden rajoja laadittaessa. Koltat eivät myöskään itse ole tunteneet Koltanmaan rajoja sanan varsinaisessa merkityksessä. Koko käsitettäkään "Koltanmaa" ei tunneta koltan kielessä. Selvimmin voidaan rajasta puhua alueen länsirajalla, jossa Koltanmaata ja muita alueita erottaa uskonto ja erilainen tapakulttuuri. Koltanmaan itäisintä aluetta on vanhassa kirjallisuudessa nimitetty Tuuloman Lapiksi Tuulomajoen mukaan.

## Maantiede
Koltanmaan suurin joki on Tuuloma, joka laskee Jäämereen Nuortijärvestä. Saman järven eteläpäähän laskee Petäjäjoki eli *Piecc*, jonka vesi tulee tunturialueilta. Järven niskaan laskee Nuortjoki, johon yhtyy idästä Vuvajoki, lännestä Jaurijoki ja etelästä Hirvasjoki. Koltanmaan eteläraja kulkee vedenjakajan etelä- ja itäpuolelta. Koltanmaan länsiosissa virtaavat Petsamojoki ja Paatsjoki. Koltanmaan läntisin virta on Näätämöjoki. Koltanmaalla vuorottelevat suot, metsät, tunturit ja vesistöt. Koltanmaan pohjoisosissa on alavaa tunturien täyttämää maata, jossa ei juuri ole metsää. Koltanmaan eteläosissa taas on sankkaa havumetsää. Myös korkeimmat tunturit sijaitsevat Koltanmaan eteläosassa. Tsiulutaldi-, Tuodaš- ja Jelgoras-tunturien korkeimmat huiput nousevat jopa 1&nbsp;000 metriin.

## Perinteiset kolttasiidat
Koltanmaa koostui seitsemästä siidasta eli lapinkylästä, joiden kesken Koltanmaa oli jaettu porojenhoitoalueiksi. Suomen koltat asuvat nykyisin Sevettijärvellä, joka kuului Näätämön porojen talvilaidunalueeseen. Sevettijärven koltat polveutuvat kuitenkin Petsamosta tulleista evakoista. Perinteiset siidat olivat:
*Näätämö (*Njauddâm*)
*Paatsjoki (*Paaččjokk*)
*Petsamo (*Peäccam*)
*Muotka (*Mueʹtǩǩ*)
*Suonikylä (*Suõʹnnʼjel*)
*Nuorttijärvi (*Njuõʹttjäuʹrr*)
*Hirvasjärvi tai Girvasjärvi (*Sââʹrvesjäuʹrr*)

## Lähteet
* Tuija Saarinen, Seppo Suhonen: *Koltat, karjalaiset ja setukaiset*, SNELLMAN-INSTITUUTTI 1995 

### Viitteet
Keravan Kori-80

**Keravan Kori-80** on keravalainen koripalloseura, jonka edustusjoukkue pelaa miesten 2. divisioonassa. Seura perustettiin v. 1980 Tivoli Sariola -talossa. Ennen Keravalla toimi Keravan Kisa Veikot. Miesten edustusjoukkue pelaa kotiottelunsa Killan koululla Keravalla.

Seurassa on kaudella 2017 - 2018 noin 300 jäsentä kattaen käytännössä kaikki ikäluokat mikroikäisistä pojista ja tytöistä alkaen. Seura tarjoaa myös matalan kynnyksen harrastusmahdollisuuksia Kuntokoriksen ja Mammakoriksen muodossa. Pienen välivaiheen jälkeen Kori-80 kokoaa mahdollisesti kaudelle 2018-2019 naisten edustusjoukkueen, joka osallistuu naisten 2. tai 3. divisioonaan. Kori-80 tarjoaa hyvät harrastus- ja kehittymismahdollisuudet kaikkiin ikäluokkiin ja eri taito- ja tavoitetasoihin. Kori-80 panostaa vahvasti myös lasten tutustuttamisessa lajiin loppukesästä järjestettävän koriskoulun muodossa. Kauden suurin kilpailullinen tapahtuma on seuran järjestämä, mikroikäisille tytöille ja pojille tarkoitettu Sherwoodin Iloinen Mikroturnaus. Seuraava turnaus järjestetään 18.5.2019 ja tapahtumapaikkoina ovat Killan, Savion ja Kurkelan koulut Keravalla. Tunnetuimpia keravalaisia koripalloilijoita ovat Jukka Matinen ja Samuel Haanpää.

## Aiheesta muualla
* Seuran kotisivut
John Wesley Shipp

**John Wesley Shipp** (s. 22. tammikuuta 1955 Norfolk, Virginia) on yhdysvaltalainen Daytime Emmy -palkittu näyttelijä, joka tunnetaan televisiosarjoista *[[Flash (televisiosarja)|Flash]]* ja *[[Dawson's Creek]]*.

Hän aloitti näyttelemisen televisiossa Guiding Light -televisiosarjan myötä, jossa Shipp näytteli vuosina 1980–1984. Hänellä oli myöhemmin myös vieraileva rooli televisiosarjoissa *[[Rakkaat siskot]]*, *[[NYPD Blue]]*, *[[Kunnian miehet (televisiosarja)|Kunnian miehet]]* ja **.

## Lähteet

## Aiheesta muualla
Kiekko

Sana **kiekko** voi tarkoittaa ainakin seuraavia asioita:

*kiekko, peliväline jääkiekossa
**Kiekko-Vantaa, suomalainen jääkiekkoseura
**Kiekko-67, suomalainen rulla ja jää -kiekkoseura
**Kiekko-Espoo, suomalainen jääkiekkoseura
**Kiekko-Haukat, suomalainen jääkiekkoseura
**Kiekko-Laser, suomalainen jääkiekkoseura
**Kiekko-Reipas, suomalainen jääkiekkoseura
**Kiekko-sudet, suomalainen jääkiekkoseura
*kiekonheitossa käytettävä urheiluväline
*Kiekko.tk, Suomessa kehitetty selainpohjainen peli
*kiekko (matematiikka), ympyrän tasossa rajoittama alue.
Helmut Marko

**Helmut Marko** (s. 27. huhtikuuta 1943 Graz, Suur-Saksa) on itävaltalainen entinen Formula 1 -kuljettaja. Hän osallistui kymmeneen Formula 1 -osakilpailuun kausilla –. Hän oli parhaimmillaan kahdeksas Monacon GP:ssä 1972. Markon F1-ura loppui ennenaikaisesti kun Ranskan GP:ssä 1972 kivi lensi Emerson Fittipaldin autosta Markon kypärän visiirin läpi ja vahingoitti vasenta silmää sokaisten hänet osittain. Hän ei pystynyt enää kilpailemaan F1-luokassa.

Marko voitti vuoden 1971 Le Mansin 24 tunnin kilpailun yhdessä Gijs van Lennepin kanssa. Samana vuonna Marko teki uuden kierrosennätyksen, joka on tänäkin päivänä voimassa: 5&nbsp;335,313 kilometriä 222,304 kilometrin keskituntinopeudella.

Marko on toiminut myös lakimiehenä ja on avannut kaksi hotellia kotikaupunkiinsa Graziin. Hän on manageroinut Gerhard Bergeriä ja Karl Wendlingeriä. Hän on johtanut omaa F3- ja F3000-tiimiään RSM Markoa. Vuodesta 2005 lähtien Marko on tehnyt yhteistyötä Red Bull Racingin kanssa toimien tallin neuvonantajana. Vuodesta 1999 lähtien hän on ollut vastuussa Red Bull Racingin nuorten kuljettajien kehitysprojekteista ja on osaltaan ollut tuomassa muun muassa Sebastian Vettelin ja Juan Pablo Montoyan Formula Ykkösiin.

## Formula 1 -tulokset

## Lähteet
Kerem Tunçeri

**Kerem Tunçeri** (s. 14. huhtikuuta 1979 Istanbul) on turkkilainen kilpauransa päättänyt koripalloilija.

Pelintekijänä pelannut Tunçeri saavutti Turkin miesten maajoukkueessa MM-hopeaa Turkissa 2010 ja EM-hopeaa Turkissa 2001. Hän kuului Turkin kokoonpanoon myös vuosien 2002 ja 2014 MM-kilpailuissa sekä vuosien 1999, 2003, 2005, 2009 ja 2011 EM-kilpailuissa.

## Lähteet
* Euroliigan pelaajaprofiili 
* ACB 

## Aiheesta muualla
Aquaman: War of the Water Worlds

**Aquaman: War of the Water Worlds** on Inverse Inkin julkaisema seikkailupeli, joka on julkaistu vuonna  Macintoshille ja Windowsille. Peli perustuu vuoden 1968 Aquaman-animaatiosarjaan. Pelissä pelataan vain DC Comicsin kustantamalla nimikkohahmolla Vesimiehellä, jonka tarkoitus on suojella merta juonikkaalta haita muistuttavalta imukoneelta.

## Lähteet

## Aiheesta muualla
* 
* 
* https://searchworks.stanford.edu/view/10331942
Kenneth McAlpine

**Kenneth "Ken" McAlpine** (21. syyskuuta 1920 Cobham, Surrey – 8. huhtikuuta 2023) oli brittiläinen Formula 1 -kuljettaja. Hän osallistui seitsemään Formula 1 -osakilpailuun kausilla – ja . Hän oli parhaimmillaan kolmastoista Saksan GP:ssä 1953. Aika-ajoissa McAlpine on ollut parhaimmillaan kolmastoista. Hän on yksi McAlpinen perheen jäsenistä, jotka perustivat insinööriyhdistyksen samalla nimellä. Hän perusti myös viinitilan Kentiin.

## Formula 1-tulokset

## Lähteet

## Aiheesta muualla
*http://www.statsf1.com/en/ken-mcalpine.aspx
Richard Crudo

**Richard Crudo** (s. 1957 Brooklyn, New York) on yhdysvaltalainen elokuvakuvaaja ja ajoittainen tuottaja sekä ohjaaja. Hänen ensimmäinen kuvauksensa on vuonna 1989 valmistunut *[[Title Shot]]* ja sen jälkeen vuoteen 2009 mennessä hän on kuvannut 26 elokuvaa. Toistaiseksi ainoa hänen ohjaama elokuva on *[[Against the Dark]]* (2009) ja ainoa tuottama *[[Federal Hill]]* (1994).

## Aiheesta muualla
*
Mathew Klickstein

**Mathew Klickstein** (s. 1981, Kalifornia) on yhdysvaltalainen elokuvakäsikirjoittaja, -tuottaja sekä -ohjaaja. Hänen genrejään ovat muun muassa draama ja komedia.

## Filmografia

* *"CollegeTown USA"* (2003) (TV-sarjan jaksojen käsikirjoittaja)
* *[[Dinner Time]]* (2005) (ohjaaja, käsikirjoittaja ja tuottaja) 
* *The Kids of Widney High* (2008) (tuottaja) 
* *Act Your Age: The Kids of Widney High Story* (2009) (ohjaaja ja tuottaja)
* *[[Against the Dark]]* (2009) (käsikirjoittaja)

## Aiheesta muualla
*
Jeff King

**Jeff King** on yhdysvaltalainen pääasiassa televisiosarjoja käsikirjoittanut, ohjannut ja tuottanut henkilö. Hän on voittanut kolme Daytime Emmyä ja 11 Gemini-palkintoa sarjoistaan.

## Elokuvafilmografia
* *Ordeal in the Arctic* (1993) (TV-elokuvan tuottaja)
* *[[Kill Switch]]* (2008) (ohjaaja)
* *[[Ruslan]]* (*Driven to Kill*, 2009) (ohjaaja) 
* *[[Damage (vuoden 2009 elokuva)|Damage]]* (2009) (ohjaaja)

## Aiheesta muualla
*
Ferdinand Schrey

**Johann Ferdinand Schrey** (19. heinäkuuta 1850 Elberfeld – 2. lokakuuta 1938 Berliini) oli saksalainen liikemies ja pikakirjoitusjärjestelmän kehittäjä.

## Elämä ja ura

Ferdinand Schrey syntyi vuonna 1850 Elberfeldissä (nykyisin Wuppertal). Hän meni oppipojaksi pankkiin ja opiskeltuaan samalla kieliä, toimi myöhemmin englannin ja ranskan kielten kirjeenvaihtajana. Schrey osallistui Ranskan–Preussin sotaan 1870–1871, ja toimi sen jälkeen erilaisissa kaupallisissa tehtävissä. Vuonna 1881 hänestä tuli nappitehtaan osakas ja seuraavana vuonna yksinomistaja. Myöhemmin hän perusti kirjoituskoneliikkeen ja sai yksinoikeuden amerikkalaisten Hammond-kirjoituskoneiden myyntiin Saksassa, Itävallassa ja Sveitsissä.

## Pikakirjoitus

Schrey pyrki 1870-luvun lopulla vaikuttamaan Gabelsbergerin pikakirjoitusjärjestelmän kehitykseen, jotta siitä saataisiin yksinkertaisempi, muillekin kuin ammattipikakirjoittajille soveltuva versio. Schreyn ajatukset eivät kuitenkaan saaneet Gabelsbergerin koulukunnalta hyväksyntää, ja Schrey alkoi kehittää omaa järjestelmää, josta hän julkaisi vuonna 1887 oppikirjan.

Schreyn järjestelmä saavutti suosiota, ja siitä tuli kolmanneksi suosituin saksalainen järjestelmä Gabelsbergerin ja Stolzen jälkeen. Stolzen ja Schreyn järjestelmien pohjalta laadittiin sittemmin yhdistelmäjärjestelmä Stolze–Schrey, joka hyväksyttiin käyttöön vuonna 1897.

## Lähteet
*
*

### Viitteet
Harlech

**Harlech** on kunta ja rantalomakohde Gwyneddissä Pohjois-Walesissa. Irlanninmeren rannalla Eryrin () kansallispuiston alueella sijaitsevan kylän tunnetuin nähtävyys on Englannin kuninkaan Edvard I:n Walesin-valloituksensa turvaksi 1200-luvun lopulla rakennuttama Harlechin linna. Alun perin linna sijaitsi merenrannassa, mutta vuosisatoja jatkuneen maankohoamisen myötä rantaviiva on vetäytynyt ja linna sijaitsee nykyään kalliojyrkänteen laella yli puoli kilometriä sisämaassa.

Harlechin kylä jakautuu linnaa, kirkkoa ja kauppakatua ympäröivään osaan kukkulanrinteessä ja alangon asuinalueisiin. Näitä yhdistää jyrkkä ja kiemurainen katu nimeltä Twtil. Harlechin kautta kulkee Llinell Cambria -rautatie ().

## Lähteet

## Aiheesta muualla
Tennis kesäolympialaisissa 1896 – miesten nelinpeli

**Miesten [[Tennis|tenniksen]] nelinpeli [[Kesäolympialaiset 1896|kesäolympialaisissa 1896]]** käytiin 8. – 11. huhtikuuta. Se oli olympialaisten ainoa laji, jossa sallittiin eri maiden väliset sekajoukkueet. Viiden parin turnauksen voittivat Yhdistyneen kuningaskunnan John Pius Boland ja Saksan Friedrich Traun.

## Kaavio

## Sijoitukset

Joidenkin tilastojen mukaan hopealle sijoittunut pari Dionisios Kasdaglis - Dimitrios Petrokokkinos on myös muodostanut sekajoukkueen, sillä Kasdaglis on joissakin tilastoissa määritetty egyptiläiseksi. Kysymys Kasdaglisin kansalaisuudesta on aiheuttanut turhautumista niille historioitsijoille, jotka haluavat sijoittaa olympialaisten varhaiset kilpailijat yksinkertaisiin kansallisuuskategorioihin. Vuoteen 2008 asti tästä urheilijasta tiedettiin vain vähän, mutta hänen tiedettiin asuvan Egyptissä. Tuona vuonna hänen sukulaisensa vahvistivat hänen todellisen nimensä olleen Demetrius Casdagli,ja että hän oli Britannian kansalainen. Perhe oli kuitenkin venäläistä alkuperää ja sai kreikkalaiset nimensä, kun Demetriuksen isoisä muutti Kreikkaan 1800-luvun alussa. Kansainvälisen olympiakomitean tilastojen mukaan hän on kuitenkin kreikkalainen.

## Lähteet
Superman (vuoden 1979 videopeli)

**Superman** on vuonna  julkaistu videopeli, joka perustuu DC Comicsin sarjakuvahahmoon Teräsmieheen. Pelin julkaisi ja kehitti Atari Atari 2600:lle. Se on samalla ensimmäinen Teräsmieheen perustuva videopeli.

## Juoni
Lex Luthorin tuhottua Metropolisin sillan Clark Kentin täytyy juosta lähimpään puhelinkoppiin vaihtaakseen Teräsmies-asunsa päälle ja pelastaakseen päivän. Matkalla hän kohtaa erilaisia pikkurikollisia, helikopterin, kolme kryptoniittisatelliittia sekä lopuksi Luthorin. Mikäli Teräsmies joutuu matkalla johonkin Luthorin kryptoniittiansaan, hän menettää lentokykynsä lopullisesti, ellei Teräsmies löydä Lois Lanea auttamaan häntä. Tarkoitus on lopuksi myös korjata hajonnut silta ja laittaa rikolliset vankilaan.

## Aiheesta muualla
*
Kęstutis Kemzūra

**Kęstutis Kemzūra** (s. 20. huhtikuuta 1970 Kaunas, Liettuan SNT, Neuvostoliitto) on liettualainen koripallovalmentaja ja kilpauransa lopettanut koripalloilija. Hän on toiminut muun muassa vuosina 2013–2015 ČEZ Nymburkin päävalmentajana.

## Lähteet
Aslak Hætta

**Aslak Jacobsen Hætta** (24. tammikuuta 1824 Koutokeino – 14. lokakuuta 1854) oli Koutokeinon kansannousun johtajia. Hætta kuului radikaaliin lestadiolaiseen Koutokeinon hurmos&nbsp;-liikkeeseen. Työkseen hän kasvatti poroja. Hänet tuomittiin kuolemaan 14. lokakuuta 1854 kahdesta murhasta, pahoinpitelyistä ja tuhopoltosta.

## Elämäkerta
Aslak Hætta syntyi Koutokeinossa vuonna 1824. Syy Aslak Hættan osallisuudelle Koutokeinon kapinassa oli alueella levinnyt lestadiolaisuus ja sen lieveilmiönä syntynyt Koutokeinon hurmos&nbsp;-liike. Hætta liittyi hurmosliikkeeseen, joka joutui ongelmiin liikkeen jäsenien häirittyä kirkkotoimituksia ja pahoinpideltyä pappeja helmikuussa 1852. Tapauksen jälkeen 22 saamelaista liikkeen jäsentä tuomittiin eri mittaisiin tuomioihin, mutta erityisen kalliiksi osoittautui oikeuskulujen korvaaminen. Tuomittujen joukossa oli Aslak Hættan lisäksi hänen vanhempi veljensä Mathis Jacobsen Hætta. Aslak Hætta tuomittiin 20 päivän vankeuteen, mutta oikeudenkäynnin kuluessa hän oli ollut vangittuna jo 8 kuukautta. Lisäksi oikeudenkäyntikulujen maksamiseksi hänen porojaan uhkasi pakkohuutokauppa.

8. marraskuuta 1852 Hætta johti noin 35 aikuista miestä ja naista sekä 22 lasta Koutokeinoon. Siellä he ottivat vankeja sekä tappoivat paikallisen poliisi Lars Johan Buchtin ja kauppias Carl Johan Ruthin käyttäen aseinaan halkoja ja puukkoja. Paikallinen kauppa poltettiin ja suunnitelmana oli ilmeisesti myös kirkon poltto. Osa Koutokeinon asukkaista oli kuitenkin paennut paikalta etsimään apua muualta. Noin 16 miehen ja 3 naisen joukko lähtikin kapinallisia vastaan Clemet Gundersenin johdolla. Kahden joukkion kesken syntyi kahakka, mutta suuri osa Hættan kannattajista oli paennut ja kapinalliset köytettiin. Seuranneen oikeudenkäynnin ja tuomioiden perusteella Aslak Hætta ja Mons Somby tuomittiin kuolemaan ja teloitettiin vuonna 1854. Molempien päät irrotettiin ja ne päätyivät Oslon yliopistoon ja Aslakin pää vielä sittemmin Kööpenhaminan yliopistoon. Omaiset saivat päät takaisin vasta vuonna 1997, jolloin ne haudattiin Kåfjordin hautausmaalle.

## Yksityiselämä ja kulttuurissa
Aslak Hættan isä oli Jacob Mathisen Hætta ja äiti Berit Aslaksdatter Sara. Hänellä oli myös Lars Jacobsen Hætta- ja Mathis Jacobsen Hætta -nimiset veljet, ja hän oli naimisissa Marit Persdatter Kurrakin kanssa. Isoisänsä äidin Brita Olofsdotter Tornensiksen kautta hän oli myös laajalle levinneen Tornberg-pappissuvun jälkeläisiä.

Aslak Hætta on aiheena Armas Launiksen samannimisessä oopperassa, ja hän esiintyy hahmona Koutokeinon tapahtumista kertovassa vuoden 2008 elokuvassa.

## Lähteet
Batman (vuoden 1986 videopeli)

**Batman** on vuonna 1986 julkaistu toimintaseikkailupeli, joka perustuu DC Comicsin sarjakuvahahmoon Batmaniin. Pelin julkaisi ja kehitti Ocean Software ZX Spectrumille, Amstrad CPC:lle, MSX:lle ja Amstrad PCW:lle. Se on samalla ensimmäinen Batmaniin perustuva videopeli.

## Pelaaminen
Robin oli korjaamassa Batmobilea kun hänet siepattiin. Ennen kuin Batman voi pelastaa Robinin täytyy hänen kasata autonsa. Osat, jotka Batmanin täytyy löytää, ovat pitkin lepakkoluolaa. Koska Batmanilla ei ole supervoimia hänen täytyy kerätä lepakkolaukkuunsa erilaisia esineitä, kuten Jet Batsaappaat, joiden avulla hän kykenee hyppäämään, Thruster puolestaan antaa mahdollisuuden juosta raketinlailla ja matala painovoimalepakkovyö auttaa Batmania pysymään tavallista kauemmin ilmassa. Pelaajalla on käytössään kahdeksan elämää.

## Aiheesta muualla
*
Sireeni (merkinantoväline)

**Sireeni** on kovaääninen merkinantoväline. 

## Käyttökohteet
Sireeniä käytettiin sodan aikana alkavan pommituksen hätämerkiksi eli varoituksena ilmavaarasta. Nykyään sireeniä käytetään poliisiautoissa ja -moottoripyörissä, paloautoissa, ambulansseissa, Tullin ja Rajavartiolaitoksen virka-autoissa, sotilaspoliisiautoissa sekä ihmisille vaarallisten sääilmiöiden, kuten tornadojen tullessa.

## Mallit
Sireeni voi toimia sähkömoottorilla, elektronisesti, höyryllä tai paineilmalla kuten sumutorvi. Ennen ajoneuvoissa oli käytössä myös pakokaasusireenejä, mutta niistä on luovuttu pääosin viimeistään 1980-luvulla. 

## Käyttötarkoitus
Sireenin tarkoituksena on ilmoittaa kyseessä olevan hätätapaus. Hälytysajoneuvoissa asennetuilla sireeneillä on tarkoitus antaa liikenteessä varoitus äänellä (hälytysvalojen lisänä) että kaikki osaisivat tietää ja varoa että kyseessä on hätätapaus ja hälytysajossa olevilla on kiire tehtäviinsä.

## Katso myös
* Väestöhälytin
Vorlokin rotkorepeämä

**Vorlokin rotkorepeämä** on syvä rotkolaakso, joka sijaitsee Hyrynsalmen kunnassa Ukkohallan matkailukeskuksen lähellä. Kalliorepeämä sijaitsee UKK-vaellusreitin varrella. Repeämän pohjalla voi olla lunta ja jäätä vielä keskikesälläkin. 

Vorlokin alueen kulttuuriperintö ulottuu kivikaudelle. Kalliorepeämästä on mahdollisesti louhittu kvartsia ja kvartsiittia pientyökaluihin.

## Lähteet
Steve Downes

**Steve Downes** on yhdysvaltalainen ääninäyttelijä ja radiojuontaja. Hänet on tehnyt rooleja muun muassa **, *[[Halo 2]]*, *[[Halo 3]]* ja *[[Halo 4]]* -videopelien Master Chiefin ääninäyttelijänä. Hän toimii myös WDRV-radiokanavan juontajana.

## Lähteet

## Aiheesta muualla
* Virallinen sivusto 
*
Mons Somby

**Mons Aslaksen Somby** (13. helmikuuta 1825 Koutokeino – 14. lokakuuta 1854) oli eräs  Koutokeinon kansannousun johtajista. Somby kuului radikaaliin lestadiolaiseen Koutokeinon hurmos-liikkeeseen. Kuten kapinan toinen johtaja Aslak Hætta, Sombykin oli pitkään pidätettynä vuoden 1851 kesällä tapahtuneesta yhteenotosta. Hän kannatti innokkaasti kapinan aloittamista ja hänen ideansa oli sytyttää kapinan aikana kuolleen viinakauppiaan talo tuleen. Aslak Hættan tavoin hänet tuomittiin kuolemaan 14. lokakuuta 1854. 

## Lähteet
*snl.no: Mons Aslaksen Somby – utdypning
Kautokeinon kapina

**Kautokeinon kapina** voi tarkoittaa ainakin seuraavia:

* Koutokeinon kansannousu, kapina Koutokeinossa vuonna 1852
* *[[Kautokeinon kapina (elokuva)|Kautokeinon kapina]]*, samasta aiheesta tehty elokuva vuodelta 2008.
Batman: The Caped Crusader

**Batman: The Caped Crusader** on Special FX:n kehittämä ja Ocean Softwaren julkaisema toimintaseikkailupeli. Peli on julkaistu vuonna  Amigalle, Amstrad CPC:lle, Atari ST:lle, Apple II:lle, Commodore 64:lle, DOS:lle ja ZX Spectrumille.

Peli perustuu DC Comicsin sarjakuvahahmoon Batmaniin.

## Pelaaminen
Pelissä on kaksi osaa, jotka voi pelata haluamassaan järjestyksessä. Ensimmäisessä osassa Batman saa vastaansa Pingviinin, joka yrittää valloittaa maailman robottipingviiniarmeijalla. Toisessa osassa Jokeri on siepannut Robinin, joka Batmanin täytyy pelastaa. Batmanilla on käytössään normaalien lyöntien ja potkujen lisäksi batarangeja, jotka toimivat osittain bumerangin tavoin.

## Vastaanotto
*[[The One (lehti)|The One]]* -lehti antoi Amiga- ja Atari ST-versioille pisteiksi 84% arvostelussaan.

Nimetön Mikrobitin toimittaja antoi pelin Commodore 64 -versiolle kaksi tähteä viidestä.

## Lähteet

## Aiheesta muualla
* 
*
Tapahtumatuotanto

**Tapahtumatuotanto** on monimutkaisesti määriteltävä termi. Käytännössä tapahtumatuotannon piiriin kuuluvat kaikki onnistuneen tapahtuman tuottamiseen tarvittavat elementit tilasta pitopalveluun ja kutsuista esiintyjien järjestämiseen.

## Suunnittelu

Tapahtumatuotantoa suunniteltaessa tulisi huomioida muun muassa seuraavia seikkoja:
*Mitä tapahtumalla halutaan viestiä 
*Kenelle tapahtuma on suunnattu 
*Millaisissa puitteissa tapahtuma halutaan toteuttaa 
*Minkälaisella budjetilla tapahtuman toteutus onnistuu 
*Sopivatko toivotut esiintyjät/juontajat/ohjelma tapahtuman yleisilmeeseen 
*Tarjoilut ja erityisruokavaliot
*Henkilökunta
*Logistiset järjestelyt
Bang Zoom! Entertainment

**Bang Zoom! Entertainment** on vuonna 1993 perustettu yhdysvaltalainen dubbausyhtiö, joka julkaisee animesarjoja ja elokuvia suoraan DVD:lle englanniksi dubattuna. Yhtiö dubbaa myös videopelejä.

## Lähteet
MultiFinder

**MultiFinder** on Mac OS -käyttöjärjestelmien laajennus, joka mahdollistaa yhtäaikaisen moniajon. Se esiteltiin ensimmäisen kerran vuonna 1988, System Software 5:ssä, ja se yleistyi System Software 6:n myötä. Se oli yksi merkittävimmistä uudistuksista Mac OS -sarjaan, koska aikaisemmat versiot olivat pystyneet ajamaan vain yhtä ohjelmaa kerrallaan, vaikka usean ohjelman pitäminen auki yhtä aikaa olikin mahdollista Switcher -ohjelman avulla. System 7 -käyttöjärjestelmässä MultiFinder kuului pakettiin. Se oli järjestelmän osa aina Mac OS X:ään asti.

MultiFinder toimii jakamalla prosessoriajan sovellusten kesken. Ohjelmat voivat myös ilmoittaa MultiFinderille tarvitsemansa muistin määrän, jotta MultiFinder osaa jaa sen parhaalla tavalla.

## Ennen MultiFinderia
Ensimmäisessä Macintosh-tietokoneessa vuodelta 1984 oli hyvin rajoitettu määrä muistia (128 Kt), eikä siinä sen takia ollut moniajoa. Ennen MultiFinderia olikin siksi jonkinlaisia moniajojärjestelmiä.

### Desk Accessories
Ensimmäisessä Macintoshissa oli Desk Accessories -niminen apuohjelmajärjestelmä, jota pystyttiin ajamaan yhtä aikaa muiden ohjelmien kanssa. Tällaisten apuohjelmien toiminta oli kuitenkin hyvin rajoitettua, koska ne eivät voineet käyttää kovin paljon RAM-muistia. Apple ei kovin paljon painottanut tämän ominaisuuden kehitystä, vaikka se oli melko suosittu, mikä opastikin ohjelmoijia luomaan moniajojärjestelmiä.

### Switcher
Apple julkaisi vuonna 1986 Mac Plus -tietokoneen, jossa oli 1 Mt RAM-muistia. Näinkin suuri määrä muistia oli hyvä pohja moniajolle, jonka toteutti ensimmäisen kerran Andy Hertzfeld, Switcher -ohjelmallaan. Kyseinen ohjelma julkaistiin vuonna 1985. Se jakoi muistin pienempiin osiin, joihin sitten voitiin ladata ohjelmia. Käyttäjä pystyi vaihtamaan ohjelmaa valikkorivillä olevan pienen painikkeen avulla. Ohjelmaa vaihdettaessa nykyinen ohjelma liukui vaakasuunnassa pois näytöltä ja valittu ohjelma liukui sisään. Ohjelmat eivät vaatineet mitään erityismuutoksia toimiakseen Switcherin kanssa. Switcher ei kuitenkaan varsinaisesti ajanut ohjelmia yhtä aikaa, sillä passiiviset ohjelmat eivät suorittaneet mitään toimintoja, mutta niiden muisti pysyi samana. Aktivoidessa suoritusta jatkettiin samasta kohdasta, mihin oli lopetettu.
Viheranakonda

**Viheranakonda** eli **anakonda** (*Eunectus murinus*) on boakäärmeiden heimoon kuuluva käärme. Sitä pidetään paljon vankeudessa niin kotioloissa kuin eläintarhoissa. Viheranakonda on lisätty CITES-sopimuksen Appendix II -liitteeseen. Kyseessä on maailman painavin käärme, mutta maailman pisin on sen sijaan aasialainen verkkopyton.

## Koko ja ulkonäkö
Viheranakonda on yksi maailman pisimmistä käärmeistä ja läntisen pallonpuoliskon pisin. Naaras voi olla 6–9 metriä pitkä ja yli 100 kilogrammaa painava. Koiraat eivät juurikaan kasva kolmea metriä pidemmiksi.

Viheranakondan ruumis on päältä oliivinvihreä ja mustatäpläinen. Sen sivuilla on täpliä, joissa on mustan lisäksi keltainen keskus. Vatsa on keltaisenvihreä. Pää on pieni ja samanvärinen kuin ruumis. Silmien takana on mustat juovat.

## Levinneisyys
Viheranakonda esiintyy Etelä-Amerikassa Andien itäpuolella Kolumbiassa, Venezuelassa, Guyanassa, Surinamessa, Ranskan Guyanassa, Trinidadilla ja Brasiliassa. Käärme elää sademetsissä suurten jokien lähistöllä yksikseen.

## Ravinto
Viheranakonda syö aikuisena pääasiassa lintuja, nisäkkäitä, kaloja sekä muita matelijoita. Käärme tappaa saaliinsa kuristamalla. Suurikokoinen yksilö voi saalistaa ja syödä kaimaanin tai mahdollisesti jopa jaguaarin. Viheranakondan väitetään joissakin legendoissa ja tarinoissa olevan ihmissyöjä, mutta kyseisille väitteille ei ole löydetty riittävästi todisteita. Käärme voi olla ravintoa etsiessään jopa kymmenen minuuttia sukelluksissa.

## Lisääntyminen
Viheranakondan lisääntymisaika on sadekaudella. Naaraiden uskotaan lähettävän ilmaan feromoneja, joiden avulla koiraat löytävät ne. Kosinta ja parittelu tapahtuvat lähes yksinomaan vedessä.

Naaraan tiineys kestää 6–7 kuukautta. Viheranakonda on vivipaarinen eli se synnyttää eläviä poikasia. Niitä syntyy kerralla muutamasta kymmenestä sataan. Vastakuoriutunut poikanen on 70–80 senttimetriä pitkä ja kärsii muista eläimistä. Selviävät poikaset kasvavat nopeasti sukukypsiksi muutaman vuoden ikään, jonka jälkeen niiden kasvu hidastuu.

## Uhat
Ihminen on viheranakondan suurin uhka. Paikalliset asukkaat tappavat anakondia, koska he pitävät niitä ihmissyöjinä. Myös metsästäjät surmaavat anakondia tehdäkseen niistä matkamuistoja. Käärmeillä tehtävää kauppaa on rajoitettu CITES-sopimuksen Appendix II -liitteellä, mutta niitä salakuljetetaan silti ympäri maailmaa. Ihmisen harjoittama elinympäristöjen tuhoaminen on myös suuri uhka viheranakondalle.

## Lähteet
* Eunectes murinus, Animal Diversity Web
* Eunectes murinus 

### Viitteet
Edmontonin kansainvälinen lentoasema

**Edmontonin kansainvälinen lentoasema** ()  on kansainvälinen lentoasema Kanadan Albertan provinssissa 26 kilometriä Edmontonin kaupungista lounaaseen. Kenttää ylläpitää Edmonton Regional Airports Authority. 

Lentoasema on Edmontonin päälentokenttä ja tärkeä solmukohta pohjoisen Albertan ja Kanadan arktisten alueiden matkustajille ja lentorahdille. Aseman kautta kulki 6&nbsp;437&nbsp;334 matkustajaa vuoden 2008 aikana. Kanadan lentoasemista Edmonton on viidenneksi vilkkain. Edmonton on WestJetin yksi tärkeimmistä kohteista ja Air Canadan sekä Air Canada Jazzin solmukohde.

## Historia
Edmontonin ensimmäinen lentoasema oli *Edmonton Industrial Airport*, joka myöhemmin nimettiin *Edmonton Municipal Airportiksi* ja nykyisin tunnetaan nimellä *Edmonton City Centre Airport*. Suihkukoneiden aloittaessa liikennöinnin 1950-luvun puolivälissä lentoaseman kiitotiet olivat liian lyhyet ja terminaalirakennus oli liian pieni uusille koneille. Transport Canada hankki omistukseensa 2&nbsp;800 hehtaaria maata ja aloitti uuden lentoaseman rakennustyöt nykyisen Edmontonin kansainvälisen lentoaseman paikalla.

Lentoaseman ensimmäisenä terminaalina toimi 1960 avattu hangaari. Vuonna 1963 valmistui uusi matkustajaliikenteeseen suunniteltu terminaali, joka edelleen toimii pohjoisena terminaalina. 1970-luvuilla lentoaseman liikenne kasvoi rajusti Edmontonin kaupungin väkiluvun kasvaessa. Vuonna 1980 aseman kautta kulki noin 2&nbsp;000&nbsp;000 matkustajaa. 1980-luvun alusta vuoteen 1995 matkustajamäärät laskivat taloudellisen taantuman johdosta. Suoria lentoja karsittiin ja lentoasema kilpaili lyhyen matkan lennoista kantakaupungin lentoaseman kanssa. Vuonna 1995 suoritetussa kansanäänestyksessa Edmontonin kansalaiset äänestivät reittilentojen keskittämisesta Edmontonin kansainväliselle lentoasemalle, asema sai äänestyksessä 77 prosentin kannatuksen. Kantakaupungin lentoasemalle liikennöivät enää tilauslennot, yksityiskoneet ja sairaankuljetuslennot.

Vuonna 2005 valmistuneessa mittavassa laajennuksessa rakennettiin keskusaukiotyylinen halli, uusi eteläinen terminaali, liityntäliikenteen alue, uusi pysäköintihalli ja lentokoneiden asematasojen määrä kasvoi kaksinkertaiseksi. uudistuksen jälkeen lentoasema kykenee palvelemaan 5,5–7,5 miljoonaa matkustajaa vuodessa.

## Matkustajamäärän kasvu
Lentoaseman matkustajamäärät ovat kasvaneet rajusti viimeisten vuosien aikana ja se onkin yksi Kandan nopeimmin kasvavista lentoasemista.

## Lentoyhtiöt ja kohteet
### Pohjoinen terminaali

### Eteläinen terminaali

### Rahtilennot

## Lähteet

## Aiheesta muualla

*Edmontonin kansainvälinen lentoasema
Wihuri (täsmennyssivu)

**Wihuri** voi viitata seuraaviin;

;Sukunimi
* Antti Wihuri (1883–1962), suomalainen laivanvarustaja, Wihurin rahaston perustaja 
* Jenny Wihuri (1884–1943), Wihurin rahaston perustaja
* Matti Wihuri (1905–1992), radiotiedustelun, radiotekniikan ja elektroniikan kehittäjä
* Paavo Wihuri (s. 1945), merenkulkuneuvos
* Rakel Wihuri, (1905–1987), kauppaneuvos, kulttuurin tukija 
* Antti Aarnio-Wihuri (s. 1940), lääketieteen kunniatohtori

;Muita
* Jenny ja Antti Wihurin rahasto, kulttuuria ja tiedettä tukeva säätiö
* Wihuri Oy, kauppaa ja teollisuutta harjoittava monialakonserni
* Wihurin linna, nyk. Wihuritalo Helsingin Kulosaaressa
* Wihurinkoski, virvoitusjuomatehdas
* *[[Jenny Wihuri (alus)|Jenny Wihuri]]*, pelastusristeilijä.

## Katso myös
* Vihuri
HMS Furious

**HMS Furious** on ollut viiden Britannian Kuninkaallisen laivaston aluksen nimenä.

*HMS Furious (1797), 12-tykkinen alus
*HMS Furious (1804), 12-tykkinen tykkiprikanteeni
*HMS Furious (1850), puurunkoinen siipiratasfregatti
*HMS Furious (1896), Arrogant-luokan toisen luokan risteilijä
*HMS Furious (47), Courageous-luokan taisteluristeilijä
HMS Vindictive

**HMS Vindictive** on ollut viiden Britannian Kuninkaallisen laivaston aluksen nimenä.

*HMS Vindictive (1779), 8-tykkinen kaljuuna
*HMS Vindictive (1796), 28-tykkinen kuudennen luokan alus
*HMS Vindictive (1813), Armada-luokan 74-tykkinen kolmannen luokan linjalaiva
*HMS Vindictive (1897), Arrogant-luokan risteilijä
*HMS Vindictive (1918), Hawkins-luokan risteilijä
Suomen urheilupsykologinen yhdistys

**Suomen urheilupsykologinen yhdistys SUPY** järjestää ja koordinoi Suomessa urheilupsykologista toimintaa. SUPY on toiminut vuodesta 1978 lähtien ja sen tehtävänä on järjestää kotimaisia ja kansainvälisiä seminaareja, välittää liikuntapsykologista tietoa ja tehdä aloitteita liikuntapsykologiseen tutkimustoimintaan. Yhdistyksen tehtäviin kuuluu myös asiantuntijarekisterin ylläpitäminen. Yhdistyksellä on noin 100 jäsentä ja sen tärkeimmät yhteistyökumppanit ovat opetusministeriö, Suomen valmentajat Ry, Suomen Olympiakomitea, Suomen Liikunta ja Urheilu ry (SLU) sekä eri urheilulajien lajiliitot. 

SUPY:n toimintaa johtaa hallitus ja yhdistyksen puheenjohtajana toimii urheilupsykologi Tatja Holm.

Yhdistyksen ylläpitämään asiantuntijarekisteriin pääseminen edellyttää soveltuvaa koulutusta ja/tai kokemusta (mm. psykologia, liikuntatiede, lääketiede, hoitoala).

Suomen urheilupsykologinen yhdistys sai vuonna 2022 Opetus- ja kulttuuriministeriön yleisavustusta liikuntaa edistävien järjestöjen toimintaan 20&nbsp;000 euroa.

## Lähteet

## Aiheesta muualla
* SUPY:n verkkosivut